CELEX: 32006D0302
Language: sl
Date: 2006-04-25 00:00:00
Title: 2006/302/ES: Odločba Komisije z dne  25. aprila 2006  o nevključitvi metabenztiazurona v Prilogo I k Direktivi Sveta 91/414/EGS in o preklicu registracije fitofarmacevtskih sredstev, ki vsebujejo to aktivno snov  (notificirano pod dokumentarno številko C(2006) 1653)   (Besedilo velja za EGP)

26.4.2006   
            
            
               SL
            
            
               Uradni list Evropske unije
            
            
               L 112/15
            
         ODLOČBA KOMISIJE
   z dne 25. aprila 2006
   o nevključitvi metabenztiazurona v Prilogo I k Direktivi Sveta 91/414/EGS in o preklicu registracije fitofarmacevtskih sredstev, ki vsebujejo to aktivno snov
   (notificirano pod dokumentarno številko C(2006) 1653)
   (Besedilo velja za EGP)
   (2006/302/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (1), kakor je bila nazadnje spremenjena z Direktivo Komisije 2004/20/ES (2), in zlasti četrtega pododstavka člena 8(2) Direktive,
   ob upoštevanju naslednjega:
   
               (1)
            
            
               Člen 8(2) Direktive 91/414/EGS določa, da lahko država članica v 12 letih od notifikacije navedene direktive registrira za dajanje v promet fitofarmacevtska sredstva, ki vsebujejo aktivne snovi, ki niso uvrščene v Prilogo I k navedeni direktivi, in so že v prometu dve leti po datumu notifikacije, medtem ko se te snovi postopno preučujejo v okviru programa dela.
            
         
               (2)
            
            
               Uredba Komisije (ES) št. 1490/2002 (3) določa podrobna pravila za izvajanje druge in tretje faze delovnega programa iz člena 8(2) Direktive 91/414/EGS. Za aktivne snovi, za katere prijavitelj ne izpolni svojih obveznosti v skladu z navedenimi uredbami, se ne opravi pregled popolnosti ali ocena dokumentacije. Za metabenztiazuron ni bila predložena popolna dokumentacija v predpisanem roku. Zaradi tega se navedena aktivna snov ne bi smela vključiti v Prilogo I k Direktivi 91/414/EGS in države članice bi morale odvzeti vse registracije za fitofarmacevtska sredstva, ki vsebujejo to snov.
            
         
               (3)
            
            
               Za aktivne snovi, za katere je rok predhodnega obvestila o umiku fitofarmacevtskih sredstev, ki vsebujejo take snovi, kratek, je smiselno predvideti podaljšanje roka za odstranitev, skladiščenje, dajanje v promet in uporabo obstoječih zalog za obdobje, ki ni daljše od dvanajstih mesecev zato, da se obstoječe zaloge ne uporabljajo dlje kakor v enem nadaljnjem rastnem obdobju. V primerih, ko je predviden daljši rok predhodnega obvestila, se ta rok lahko skrajša tako, da se izteče ob koncu rastne sezone.
            
         
               (4)
            
            
               Za metabentiazuron je Komisija skupaj s strokovnjaki držav članic predstavila in ocenila podatke, in ki so pokazali potrebo po nadaljnji uporabi zadevne snovi. V takih primerih je treba predvideti začasne ukrepe, da bi omogočili razvoj drugih možnosti.
            
         
               (5)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Metabenztiazuron se ne vključi v Prilogo I k Direktivi 91/414/EGS.
   Člen 2
   Države članice zagotovijo, da:
   
               (a)
            
            
               registracije za fitofarmacevtska sredstev, ki vsebujejo metabenztiazuron se prekličejo do 25. oktobra 2006;
            
         
               (b)
            
            
               od dne 26. aprila 2006 se ne odobrijo ali podaljšajo registracije za fitofarmacevtska sredstva, ki vsebujejo metabenztiazuron, v skladu z odstopanjem od člena 8(2) Direktive 91/414/EGS.
            
         Člen 3
   1.   Z odstopanjem od člena 2 lahko država članica, navedena v stolpcu B Priloge, obdrži registracije za fitofarmacevtska sredstva, ki vsebujejo snovi, navedene v stolpcu A, za vrste uporabe, navedene v stolpcu C navedene priloge, najpozneje do 30. junija 2009. Država članica, ki upošteva odstopanje iz prvega pododstavka, zagotovi, da se izpolnijo naslednji pogoji:
   
               (a)
            
            
               nadaljnja uporaba je sprejemljiva le, kadar nima škodljivih posledic za zdravje ljudi ali živali in nima nesprejemljivega vpliva na okolje;
            
         
               (b)
            
            
               taka fitofarmacevtska sredstva, ki ostanejo na trgu po 25. oktobru 2006, se ponovno označijo, tako da ustrezajo pogojem za omejeno uporabo;
            
         
               (c)
            
            
               uvedejo se vsi ustrezni ukrepi za zmanjšanje tveganja z namenom zmanjšanja vseh morebitnih tveganj;
            
         
               (d)
            
            
               resno se iščejo druge možnosti za take vrste uporabe.
            
         2.   Najkasneje do 31. decembra 2006 vsako leto zadevna država članica obvesti Komisijo o ukrepih, izvedenih na podlagi odstavka 1, in zlasti o ukrepih, izvedenih v skladu s točkami (a) do (d).
   Člen 4
   Kakršno koli podaljšanje roka, ki ga odobrijo države članice v skladu s členom 4(6) Direktive 91/414/EGS, mora biti čim krajše.
   Kadar se registracije odvzamejo v skladu s členom 2 najkasneje do 25. oktobra 2006, takrat rok poteče najkasneje z dne 25. oktobra 2007.
   Kadar se registracije odvzamejo v skladu s členom 3(1) najkasneje do 30. junija 2009, takrat rok poteče najkasneje 31. decembra 2009.
   Člen 5
   Ta odločba je naslovljena na države članice.
   
      V Bruslju, 25. aprila 2006
      
         
            Za Komisijo
         
         Markos KYPRIANOU
         
            Član Komisije
         
      
   
   
      (1)  UL L 230, 19.8.1991, str. 1.
   
      (2)  UL L 70, 9.3.2004, str. 32.
   
      (3)  UL L 224, 21.8.2002, str. 23. Uredba, kakor je bila spremenjena z Uredbo Komisije (ES) št. 1044/2003 z dne 18. junija 2003 (UL L 151, 19.6.2003, str. 32).
   
      PRILOGA
      Seznam registracij iz člena 3(1)
      
                  Stolpec A
               
               
                  Stolpec B
               
               
                  Stolpec C
               
            
                  Aktivna snov
               
               
                  Država članica
               
               
                  Uporaba
               
            
                  Metabenztiazuron
               
               
                  Belgija
               
               
                  Por, grah
               
            
                  Francija
               
               
                  Pridelek luka
                  Trava za krmo
                  Pridelek stročnic